
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН СУДЬЯСЕН 
КВАЛИФИКАЦИ КОЛЛЕГИЙӖНЧИ ОБЩЕСТВЕННОСТЬ
ПРЕДСТАВИТЕЛӖСЕНЕ УЙӐРСА ЛАРТМАЛЛИ ЙӖРКЕ ҪИНЧЕН" САККУНӖН 1 ТАТА 51 СТАТЙИСЕНЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН 
ОБЩЕСТВО ПАЛАТИ ҪИНЧЕН" САККУННЕ
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья 
Чӑваш Республикин "Чӑваш Республикин судьясен квалификаци коллегийӗнчи общественность представителӗсене уйӑрса лартмалли йӗрке ҫинчен" 2002 ҫулхи ҫӗртме уйӑхӗн 15-мӗшӗнчи 16 №-лӗ саккунне (Чӑваш Республикин Патшалӑх Канашӗн ведомоҫӗсем, 2002, 50 №; 2012, 92 №; "Республика" хаҫат, 2019, пуш уйӑхӗн 6-мӗшӗ; 2021, нарӑс уйӑхӗн 25-мӗшӗ) 
ҫакӑн пек улшӑнусем кӗртес:
1) 1 статьяра "Чӑваш Республикин ӗҫ тӑвакан влаҫӗн органӗ" сӑмахсене "Чӑваш Республикин ӗҫ тӑвакан органӗ" сӑмахсемпе улӑштарас;
2) 51 статьян 1-мӗш пайне ҫакӑн пек ҫырса хурас:
"1. Федераци саккунӗпе килӗшӳллӗн Чӑваш Республикин судьясен квалификаци коллегийӗнчи общественность представителӗн полномочийӗсене Чӑваш Республикин Патшалӑх Канашӗн йышӑнӑвӗпе ҫак тӗслӗхре срокчен вӗҫлеме пултараҫҫӗ:
а) Чӑваш Республикин судьясен квалификаци коллегийӗнчи общественность представителӗ хӑй пуҫарнӑ чухне;
ӑ) Чӑваш Республикин судьясен квалификаци коллегийӗнчи общественность представителӗ саккунлӑ йӗркепе вӑя кӗнӗ суд приговорӗпе палӑртнӑ преступлени тунӑ чухне;
б) Чӑваш Республикин судьясен квалификаци коллегийӗнчи общественность представителӗ Федераци саккунӗн 11 статйин 8-мӗш пункчӗн иккӗмӗш тата пиллӗкмӗш абзацӗсемпе пӑхса хӑварнӑ требованисене пӑхӑнман чухне;
в) Чӑваш Республикин судьясен квалификаци коллегийӗнчи общественность представительне ют ҫӗршыв агенчӗсен реестрне кӗртнӗ чухне;
г) Чӑваш Республикин судьясен квалификаци коллегийӗнчи общественность представителӗ Чӑваш Республикин судьясен квалификаци коллегийӗн ларӑвӗсенче тӑватӑ уйӑх хушши витӗмлӗ сӑлтавсемсӗр пулман чухне;
д) Чӑваш Республикин судьясен квалификаци коллегийӗнчи общественность представителӗ Федераци саккунӗн 11 статйин 8-мӗш пункчӗн пӗрремӗш абзацӗнче кӑтартнӑ должноҫа йышӑннӑ е ӗҫ-хӗле пурнӑҫланӑ чухне.".

2 статья
Чӑваш Республикин "Чӑваш Республикин Общество палати ҫинчен" 2011 ҫулхи пуш уйӑхӗн 1-мӗшӗнчи 6 №-лӗ саккунне (Чӑваш Республикин Патшалӑх Канашӗн ведомоҫӗсем, 2011, 89 №; 2012, 92 № (I том); Чӑваш Республикин Саккунӗсен пуххи, 2013, 11 №; 2014, 5, 11 №-сем; 2016, 10 №; 2017, 7 №; "Республика" хаҫат, 2019, ҫу уйӑхӗн 15-мӗшӗ; 2020, пуш уйӑхӗн 18-мӗшӗ; 2021, пуш уйӑхӗн 24-мӗшӗ; 2024, ака уйӑхӗн 10-мӗшӗ) ҫакӑн пек улшӑнусем кӗртес:
1) 6 статьян 11-мӗш пайӗн 1-мӗш пункчӗн пӗрремӗш абзацӗнче "ҫак статьян 5–7-мӗш пайӗсемпе" сӑмахсене "ҫак статьян 5-мӗш тата 6-мӗш пайӗсемпе" сӑмахсемпе улӑштарас;
2) 8 статьян 2-мӗш пайӗн 1-мӗш пунктӗнче "патшалӑх влаҫӗн саккунсем кӑларакан (представительлӗ) органӗсен" сӑмахсене "саккунсем кӑларакан органӗсен" сӑмахсемпе улӑштарас;
3) 11 статьян 2-мӗш пайӗн 3-мӗш пунктӗнче "(Раҫҫей Федерацийӗн субъекчӗн патшалӑх влаҫӗн ӗҫ тӑвакан чи аслӑ органӗн ертӳҫин)" сӑмахсене кӑларса пӑрахас.

3 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

